સંયુક્ત પરિવાર માં રહેતા સાસુ વહુ જાણતા કે અજાણતા એકબીજા ના હરીફ બની બેસે છે. દરેક વાતે તુલના કરવા લાગે છે.માં તેના પુત્રથી અને પાટો તેના પતિ થી વધારે ને વધારે અપેક્ષાઓ રાખવા માંડે છે. પરિણામેં સહન કરવાનું તો પુરુષે જ આવે છે. પુરુષ જો નવી પરણેલી વહુ(પત્ની) સાથે જો થોડો વધારે સમય પસાર કરે તો માં કહેશે મારો દિકરો તો સાવ બદલાઈ જ ગયો છે . સામે જો એજ દીકરો પોતાની માની વાત માને તો પત્ની એ સહન નથી કરી શકતી. આવામાં પુરુષો ની સ્થિતિ સૂડી વચ્ચે સોપારી જેવી થઈ પડે છે. તેના માટે તો માં અને પત્ની બંને એકસમાન જ હોય છે, એના મન તો એ બન્નેની કોઈજ તુલના નથી હોતી .પરંતુ , જાતે કરીને માં અને પત્ની જ એને વારે વારે તુલના કરાવડાવતા હોય છે. બાકી એના માટે તો બેઉ સરખા જ મહત્વના અને જરૂરી હોય છે.